辭唱歌
作者：韓愈
朝代：唐

paragraphs: 抑逼敎唱歌，不解看豔詞。
坐中把酒人，豈有歡樂姿。
幸有伶者婦，腰身如柳枝。
但令送君酒，如醉如憨癡。
聲自肉中出，使人能逶隨。
復遣慳恡者，贈金不皺眉。
豈有長直夫，喉中聲雌雌。
君心豈無恥，君豈是女兒。
君敎發直言，大聲無休時。
君敎哭古恨，不肯復吞悲。
乍可阻君意，豔歌難可爲。